Viimsi Püha Jaakobi kirikus on nigulapäeval, 6. detsembril algusega kell 13 advendiaja Emmause missa. Väga oodatud on erivajadustega inimesed,  nende lähedased ja sõbrad. Jumalateenistus tõlgitakse viipekeelde. Lühinäidendi viie tuhande mehe söötmisest (Jh 6:1-14) esitab Usu ja Valguse kogukonna rühm Saaremaalt. Kaasa teenivad õp Elve Bender ja õp Tiiu Hermat.  Pärast jumalateenistust on kõigile kaetud laud jõulumaiustega. Üritus lõpeb kell 15. Invatranspordi vajadusest palun teatada 25. novembriks Kadri Keskülale, e-post: kadri.keskula@eelk.ee või tel 627 7364.